Page:Latin for beginners (1911).djvu/244

2l8 THE STORMING OF A CITY Itaque rē frūmentāriā comparātā castra mōvit. Ab utrōque rēs bene gesta est; nam Caesar tarn celeriter in hostium fīnīs pervēnit ut spatium copias cōgendī nōn darētur; et Labiēnus dē Germānīs tam grave supplicium sūmpsit ut nēmō ex eā gente in reliquum tempus Gallīs auxilium dare audēret.

Hoc iter in Germāniam Pūblius quoque fēcit et, cum ibi morārētur, multa mīrābilia vīdit. Praesertim vērō ingentem silvam mīrābātur, quae tantae magnitūdinis esse dicēbātur ut nēmō eam trānsīre posset, nec quisquam scīret aut initium aut fīnem. Quā dē rē plūra cognōverat ā mīlite quōdam quī ōlim captus ā Germānīs multōs annōs ibi incoluit. Ille dē silvā dīcēns, “Īnfinītae magnitūdinis est haec silva,” inquit; "nec quisquam est huius Germāniae quī initium eius sciat aut ad fīnem adierit. Nascuntur illīc multa tālia animālium genera quālia reliquīs in locīs nōn inveniuntur. Sunt bovēs quī ūnum cornū habent; sunt etiam animālia quae appellantur alcēs. Hae nullōs crurum articulōs habent. Itaque, sī forte concidērunt, sēsē ērigere nūllō modō possunt. Arborēs habent pro cubīlibus; ad eās sē applicant atque ita reclīnātae quiētem capiunt. Tertium est genus eōrum qui ūrī appellantur. Hī sunt paulō minōrēs elephantīs. Magna vīs eōrum est et magna vēlōcitās. Neque hominī neque ferae parcunt.” LXXIII. THE STORMING OF A CITY Pūblius plūrīs diēs in Germāniā morātus in Galliam rediit, et ad Caesaris castra sē contulit. Ille quia molestē ferēbat Gallōs eius regiōnis obsidēs dare recūsāvisse et exercituī frūmentum praebēre